Obec Bohdanovce nad Trnavou

Zásady odmeňovania poslancov obecného zastupiteľstva, predsedov komisií a členov komisií obecného zastupiteľstva Obce Bohdanovce nad Trnavou

Čl. 1
Všeobecné ustanovenie

Obecné zastupiteľstvo v Bohdanovciach nad Trnavou na základe § 11 ods. 4 písm. k/ zákona č. 369/1990 Zb. o obecnom zriadení v znení neskorších predpisov vydáva tieto Zásady odmeňovania poslancov obecného zastupiteľstva, predsedov komisií a členov komisií obecného zastupiteľstva Obce Bohdanovce nad Trnavou.

Čl. 2
Rozsah platnosti

1.	Účelom týchto zásad je určiť pravidlá odmeňovania poslancov obecného zastupiteľstva v Bohdanovciach nad Trnavou pri zohľadnení úloh a časovej náročnosti výkonu tejto funkcie.
2.	Zásady odmeňovania poslancov obecného zastupiteľstva upravujú poskytovanie odmien:
a)	Zástupcovi starostu obce,
b)	Poslancom obecného zastupiteľstva,
c)	Poslancom – predsedom a členom stálych komisií obecného zastupiteľstva
d)	Občanom (neposlancom) – členom stálych komisií
e)	Zapisovateľovi obecného zastupiteľstva.
             
Čl. 3
Zástupca starostu obce

1.	Zástupcovi starostu obce patrí mesačná odmena vo výške 50,- Eur.
2.	Podkladom pre vyplatenie odmeny zástupcovi starostu je písomné poverenie zastupovania s uvedením rozsahu úloh určených starostom. O priznaní odmeny zástupcu starostu rozhoduje starosta.

Čl. 4
Poslanec OZ

1.	Poslancovi OZ patrí za výkon funkcie odmena vo výške 30,- Eur za každú osobnú účasť na zasadnutí OZ.
2.	V prípade, že je z dôvodu nedostatočného počtu poslancov OZ neschopné uznášať sa, prítomným poslancom odmena nepatrí.
3.	Podkladmi pre poskytnutie odmien poslancom OZ sú prezenčné listiny zo zasadnutia OZ.
   
Čl. 5
Predseda a člen komisie OZ

1.	Poslancovi, ktorý je súčasne predsedom komisie obecného zastupiteľstva patrí okrem inej odmeny podľa týchto zásad aj odmena vo výške 15,- Eur za účasť na jednom zasadnutí komisie.
2.	Poslancovi, ktorý je súčasne členom komisie obecného zastupiteľstva patrí okrem inej odmeny podľa týchto zásad aj odmena vo výške 10,- Eur za účasť na jednom zasadnutí komisie za podmienok:
a)	na stretnutí sa bude riešiť konkrétna úloha uložená OZ alebo starostom obce, vykonanie kontroly v teréne, prerokovanie priestupkov, žiadostí, vypracovanie, posúdenie alebo schválenie odporúčania, resp. prípravy iniciatívneho návrhu na predloženie do OZ
b)	maximálny počet zaplatených stretnutí je 10 x za kalendárny polrok.
3.	Členovi komisie obecného zastupiteľstva z radov občanov patrí odmena vo výške 10,- Eur / 1 zasadnutie.
4.	Odmena vyplácaná poslancom za prácu v jednotlivých orgánoch sa sčítava.
5.	Podkladmi pre poskytnutie odmien sú prezenčné listiny ako súčasť zápisnice zo zasadnutia komisie.
        
Čl. 6
Odmena za prácu zapisovateľa

Za prácu zapisovateľa na zasadnutí obecného zastupiteľstva mimo pracovnú dobu prislúcha i pracovníkom obecného úradu odmena vo výške 30,- Eur alebo adekvátna časť náhradného voľna. Účasť na zasadnutiach musí byť jednoznačne vyznačená v prezenčných listinách.

Čl. 7
Mimoriadna odmena poslanca a člena komisie OZ

1.	Poslancovi resp. členovi komisie – neposlancovi, ktorý sa mimoriadnym spôsobom zaslúži o rozvoj obce a kvalitný výkon zastávanej funkcie, môže byť v kalendárnom roku priznaná jednorazová odmena v rámci schváleného rozpočtu.
2.	O priznaní a výške odmeny rozhoduje k 30.11. starosta obce.

Čl. 8
Vzdanie sa odmeny poslanca

1.	Poslanec má právo vzdať sa odmeny poslanca.
2.	Čestné vyhlásenie poslanca o vzdaní sa odmeny poslanca musí byť zaslané na obecný úrad v písomnej forme a zaevidované v registratúrnom denníku.

Čl. 9
Spoločné ustanovenia

1.	Odmeny sa vyplácajú bezhotovostne na účet poslanca alebo člena komisie polročne 30.6. a 30.11. v riadnom výplatnom termíne obce.
2.	Uvedené zásady môže OZ kedykoľvek meniť formou dodatku k týmto zásadám alebo prijímaním nových zásad. Na prijatie zásad alebo na ich zmenu sa vyžaduje súhlas nadpolovičnej väčšiny všetkých poslancov.

Čl. 10
Záverečné ustanovenia

1.	Týmito Zásadami odmeňovania poslancov OZ, predsedov komisií a členov komisií OZ Obce Bohdanovce nad Trnavou sa rušia Zásady odmeňovania poslancov OZ a členov komisií OZ v Bohdanovciach nad Trnavou schválené OZ zo dňa 19.2.2015.
2.	Tieto zásady odmeňovania poslancov OZ, predsedov komisií a členov komisií OZ Obce Bohdanovce nad Trnavou schválilo OZ v Bohdanovciach nad Trnavou na svojom zasadnutí dňa 14.12.2016 uznesením č.60/2016 a nadobúdajú platnosť dňom ich schválenia.

                                                                       Miroslav Sučák
                                                                        starosta obce